Document ID: 32014R1293

KOMISSION DELEGOITU ASETUS (EU) N:o 1293/2014,
annettu 17 päivänä heinäkuuta 2014,
edellytyksistä yhdenmukaistetun standardin EN 13658-1 kattamien sisärakentamisessa käytettävien metallisten alustojen ja vahvikkeiden, yhdenmukaistetun standardin EN 13658-2 kattamien ulkopuoliseen rappaukseen tarkoitettujen metallisten alustojen ja vahvikkeiden sekä yhdenmukaistetun standardin EN 14353 kattamien vahvikkeiden ja erikoisprofiilien luokittelulle ilman lisätestausta niiden paloteknisen käyttäytymisen osalta
(ETA:n kannalta merkityksellinen teksti)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon rakennustuotteiden kaupan pitämistä koskevien ehtojen yhdenmukaistamisesta ja neuvoston direktiivin 89/106/ETY kumoamisesta 9 päivänä maaliskuuta 2011 annetun Euroopan parlamentin ja neuvoston asetuksen (EU) N:o 305/2011 (1) ja erityisesti sen 27 artiklan 5 kohdan,
sekä katsoo seuraavaa:
(1)
Komission päätöksellä 2000/147/EY (2) perustettiin rakennusalan tuotteiden paloteknistä käyttäytymistä koskeva luokitusjärjestelmä. Yhdenmukaistetun standardin EN 13658-1 kattamat sisärakentamisessa käytettävät metalliset alustat ja vahvikkeet, yhdenmukaistetun standardin EN 13658-2 kattamat ulkopuoliseen rappaukseen tarkoitetut metalliset alustat ja vahvikkeet sekä yhdenmukaistetun standardin EN 14353 kattamat vahvikkeet ja erikoisprofiilit, joiden ulkopinta sisältää orgaanista ainesta, kuuluvat niihin rakennustuotteisiin, joihin kyseistä päätöstä sovelletaan.
(2)
Kyseisten tuotteiden paloteknisen käyttäytymisen on osoitettu olevan vakaa ja ennustettava, kun niitä käytetään kipsilevyissä kulmien muodostamiseksi seiniin, koska niiden pinnasta vain merkityksettömän pieni osa altistuu tulelle.
(3)
Yhdenmukaistetun standardin EN 13658-1 kattamien sisärakentamisessa käytettävien metallisten alustojen ja vahvikkeiden, yhdenmukaistetun standardin EN 13658-2 kattamien ulkopuoliseen rappaukseen tarkoitettujen metallisten alustojen ja vahvikkeiden sekä yhdenmukaistetun standardin EN 14353 kattamien vahvikkeiden ja erikoisprofiilien, joiden ulkopinta sisältää orgaanista ainesta, pitäisi sen vuoksi katsoa olevan paloteknistä käyttäytymistä koskevan luokan E mukaisia ilman, että vaadittaisiin testausta,
ON HYVÄKSYNYT TÄMÄN ASETUKSEN:
1 artikla
Yhdenmukaistetun standardin EN 13658-1 kattamien sisärakentamisessa käytettävien metallisten alustojen ja vahvikkeiden, yhdenmukaistetun standardin EN 13658-2 kattamien ulkopuoliseen rappaukseen tarkoitettujen metallisten alustojen ja vahvikkeiden sekä yhdenmukaistetun standardin EN 14353 kattamien vahvikkeiden ja erikoisprofiilien, joiden ulkopinta sisältää orgaanista ainesta, on katsottava olevan päätöksen 2000/147/EY liitteessä olevassa taulukossa 1 vahvistetun paloteknistä käyttäytymistä koskevan luokan E mukaisia ilman testausta.
2 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 17 päivänä heinäkuuta 2014.

Labels: 12
7
1
0